Trif's blog: Невероятната истина на Възкресение (1 Коринтяни 15)\nНевероятната истина на Възкресение (1 Коринтяни 15)\nПрочит: 1 Коринтяни 15:1-8, 14-15,17-19.\nВъзкресение е най-важното събитие в човешката история. Без Рождество нямаше да има възкресение. Но без Възкресение нямаше да има християнство.\nВсеки знае, че най-важните празници в християнския календар са Рождество и Великден. Но дали хората разбират какво празнуваме на Великден? За повечето хора празнуването на Великден се свежда до купуване, варене и боядисване на яйца, а след това и с преяждане с яйца и с козунаци. Повечето от хората не разбират истинския смисъл и значение на Великден. Медиите също говорят за всички традиции, свързани с Великден. Но същността на Великден се пренебрегва.\nТова не е исторически прецедент. В църквата в Коринт в 1 в. също не смятаха, че Великден е кой знае колко важно събитие и подценяваха значението му. Затова най-големият богослов на всички времена, апостол Павел, им написа писмо, в което подчерта смисъла на Възкресение.\nВ началото на пасажа, който прочетохме, той цитира 6 доказателства за Възкресението на Исус, след което разглежда 6 негативни последици, ако Христос не беше възкръснал. Така той доказва истинността на Възкресението и призовава вярващите да откликнат с вяра на него.\nПърво, Павел привежда 6 доказателства за Възкресението.\nВ началото той казва, че възкръсналият Исус се е явил на Симон Петър, след това се е явил на всички ученици, след това се е явил на повече от 500 човека едновременно, и добавя, че повечето от тях са все още живи. С други думи, сякаш казва, ако се съмнявате в това, идете и питайте тях.\nВсички те видяха едно и също нещо, възкръсналия Христос. След това той се яви на Яков, след това на всички апостоли, и накрая, с голямо смирение, Павел добавя, Той се яви на мен. Видях го със собствените си очи.\nПавел казва, вярвам във възкресението на Христос както вярвам, че стоя сега пред вас, и ще го прогласявам до смъртта си. И той наистина направи това. Той говори за възкресението на Христос, докато накрая не го убиха. Той стана мъченик за вярата, защото не спираше да говори за Възкресението.\nАко отидете на гроба на кой да е политически или религиозен лидер, без значение колко влияние са имали те в живота си, всички те лежат в ковчег дълъг 2 метра, 2 метра под земята.\nНа всеки гроб са написани рождената дата, след това тире, което представлява времето, през което са живели и влиянието им, и датата, когато са умрели, и толкова. Но ако посетите гроба, където се предполага, че Исус е бил погребан за три дни, ще видите със собствените си очи, че той е празен.\nКато пастор, а и преди това, съм присъствал на доста погребения. Виждал съм как спускат ковчега в гроба, след това заравят гроба и когато си тръгвам оттам съм напълно сигурен, че погребаният е там. Никога не е имало изключение.\nНа един Великден едно 5-годишно дете се върнало вкъщи и започнало да разказва на дядо си, който бил християнин, какво са правили в неделното училище. Учителката им дала 8 пластмасови яйца. Във всяко от тях имало нещо, което трябвало да им помогне да разберат смисъла на Разпети петък и Великден. Детето казало, „Дядо, виж“, отворило първото яйце и вътре имало парченце хляб. И казало, „Исус вечерял с учениците и казал, „Това е моето тяло, което е разчупено за вас.“ Дядото отвърнал, „А, да, знам тази история.“\nДетето отворило второто яйце и в него имало малък пластмасов пръстен, който представлявал трънения венец и казало: „Дядо, те сложили трънен венец на главата му, и го натиснали, и го заболяло.“ След това отворило и другите яйца, в които имало различни неща, и след това следващото яйце, в него имало гвоздей (показвам гвоздей) и детето казало: „Те забили гвоздеи в ръцете и краката на Исус на кръста. Но дядо, това били много по-големи гвоздеи, но нали разбираш, сега няма как да сложим тези големи гвоздеи в яйцето.“\nСлед това, детето отворило предпоследното яйце, в което имало малко парченце бял плат, и казало, „Те увили Исус в плат и го сложили в гроба.“ Дядото попитал, какво е гроб, а детето отговорило, мястото, където слагат умрелите хора. Дядото кимнал. Детето накрая взело последното яйце, и казало: Последното е като гроба, където сложили Исус. Знаеш ли какво има в него, дядо? Отворило го и въодушевено извикало: „В него няма нищо, защото гробът е празен!“ Дядото трябвало да се преструва, че не знае края на историята и да изглежда учуден. „О, това е нещо ново за мен, благодаря!“\nАко на гроба на Исус извън стените на Ерусалим имаше табела, на нея би трябвало да е написана рождената дата на Исус, тире, 33 години невероятен живот, след това дата на смъртта, когато е разпънат на кръста, и след това, под нея, трябваше да има дата на възкръсването, три дни по-късно, и след това щеше да има още едно тире, което щеше да продължава до вечността, защото това се случи с възкръсналия ни Спасител.\nИ след като им посочва тези 6 доказателства, от 14-19 стих Павел разглежда хипотетичната възможност Христос да не е бил възкресен и изрежда 6 негативни последици от този начин на мислене. Той показва колко несъстоятелна е тази хипотеза, защото Христос наистина възкръсна от смъртта.\nПърво, казва Павел, ако Христос не е възкръснал, всяка църковна служба по света се провежда напразно. Всяка изпята песен, всяка отправена молитва, всяка проповядвана проповед, всички те са загуба на време.\nНо тъй като Христос възкръсна, неговото обещание в Матей 18:20 щеше да се сбъдне. Той каза: „където двама или трима са събрани в Мое име, там съм и Аз посред тях.“ Това е невероятна идея в християнската вяра.\nСлед като Исус възкръсна, Той каза: където и да се съберат хора в мое име, Аз ще съм посред тях с моето свръхестествено присъствие и ще бъда на разположение на всеки от тях. Аз ще посрещам техните нужди.\nЕдин християнин отишъл на служба в една малка църква, натоварен с много грижи и проблеми. Нямал големи очаквания. Но по средата на службата, хвалението запели песента „Господи, нуждая се от Теб.“\nТогава възкръсналият Христос посетил този човек и той почувствал неговото присъствие. Той си помислил, не знам нищо за тази църква, и те не знаеха, че ще дойда, но е факт, че дойдох точно на тази служба и хвалението изпя тази песен, която посрещна моята нужда. Той казал, „Тази песен се отнася за мен, Господи. Аз имам нужда от Теб, чувствам присъствието Ти сега в тази малка църквичка. Благодаря Ти.“\nТой влязъл обременен с тревоги, но на излизане възкръсналият Христос бил вдигнал бремето от неговите рамене. Излязъл напълно променен. Как обяснявате това?\nТова е обещанието на възкръсналия Христос, който казва, където се събира църква някъде по света, Аз ще съм там с присъствието си и ще съм на разположение на всеки, за да посрещам техните нужди.\nКогато се съберем, възкръсналият Христос е на разположение на всеки присъстващ – бивши атеисти и скептици, релативисти, трансджендъри, хора които са вършели ужасни неща - всеки може да преживее тази трансформация.\nАко не сте сигурни в това, искам да ви помоля да направите нещо през следващите 30 дни. Някои от вас се нуждаят Бог да снабди някаква нужда. Може би ти си толкова отчаян, колкото е бил онзи християнин в малката църква.\nТи се нуждаеш Бог да те посети. Ако си за първи път тук, или изобщо за първи път на служба, ще те помоля да отидеш на църква в следващите 4 последователни недели. Няма значение тук или в друга църква. Но иди и се помоли възкръсналият Господ да ти се яви и да посрещне твоята нужда. И ще видиш какво ще стане.\nИ ела и ми кажи какво е станало. Може да дойдеш след службата и да ми кажеш. Мисля, че ще имаме невероятен разговор.\nВторо, Павел казва, че ако Христос не е бил възкресен, цялата ни вяра е измислица, но ако Христос наистина е бил възкресен, ние имаме невероятна вяра, имаме исторически необорима вяра, която не само е устояла на изпитания в продължение на 2000 години, но и е нараснала от една дузина вярващи през 1 в., до 2.2 милиарда вярващи днес. Това е най-голямата религиозна група днес.\nВ Центъра за зависими често говорим за аргументите в подкрепа на християнската вяра. И аз казвам на хората там, че християнската вяра e последователна, в нея няма вътрешни противоречия. Второ, тя е всеобхватна – говори на всичките нужди на хората. Трето, тя е универсална – отправена е към всички, всеки е добре дошъл. И накрая, тя предизвиква християните да демонстрират радикална любов.\nКоя друга религия предизвиква своите последователи да обичат отвъд своята способност да обичат, да обичат отвъд религиозните, расовите, етническите, и всякакви други граници?\nНяма друга такава религия в света. Ние се покланяме на невероятен Бог. Никой не е говорил, както Исус е говорил. Никой не е обичал, както Той е обичал. Никой не е изцелявал както Той е изцелявал. Никой не е говорил срещу корупцията и несправедливостта толкова яростно, колкото Той го е правил. И не само това, но доброволно и самопожертвователно Той взе върху себе си всички грехове на човечеството, и умря с изкупителна смърт, за теб и мен.\nИ най-накрая, Той победи смъртта, доказвайки истинността си. Не е ли невероятна нашата вяра?\nСлед което ап. Павел казва, ако Христос не е бил възкресен, тогава ние сме лъжци. Но ако Христос наистина е възкръснал, доказвайки че тази вяра е истинна, тогава всеки път, когато споделяте това послание, вие им предлагате най-големия дар, който можеш да дадеш на другите - да ги запознаеш с Бога, който ги обича.\nЗащото, ако те приемат този дар, той ще ги преобрази, ще увеличи способността им да обичат, ще ги снабди с ръководство за живота им, с цел за която да живеят, ще им даде обещанието за вечност. Това е най-радикалното преобразяващо послание в света. Ако им дадеш този дар, те ще те благославят винаги.\nПо-нататък, Павел казва, че ако Христос не е възкръснал от мъртвите, ние още сме в греховете си. Може да си мислим, че камарата ни от грехове е била опростена, но ако Христос не е възкръснал, всеки грях, който сме извършили е все още в нашето морално досие и ще трябва да заплатим за него, когато застанем пред святия Бог един ден.\nЕдин човек започнал бизнес с кредит от банката и след това работил 20 години, за да изплати този кредит. От време на време се срещал с приятеля си и казвал, „Само още 7 години, и ще съм изплатил целия си дълг.“ След това „Само още 3 години и ще съм на чисто.“ И накрая, когато му оставали само 30 дни, той броял дните. И тогава научил, че неговият счетоводител подправял счетоводните книги. И когато отишли в съда, научил че все още има същия дълг 20 години по-късно, както когато започвал бизнеса си. Бил толкова бесен, че искал да убие счетоводителя.\nПавел казва, „Ако Христос не е възкресен от мъртвите, доказвайки че е Божия Син и може да изкупи греха ви, тогава ние все още трябва да отговаряме за нашата камара с морални дългове. В моя случай, тъй като моята камара с грехове е доста висока, това би било ужасяваща и парализираща истина. Може би твоята купчина не е толкова голяма колкото моята камара.\nИ ако трябва да нося тази камара на гръб всеки ден и да се тревожа, че съм непростен и един ден ще се изправя пред святия Бог, нищо на този свят няма да може да ме утеши.\nНо Павел казва, Христос възкръсна и всеки, който смирено помоли Неговата изкупителна смърт да се приложи върху неговата купчина от морален дълг, ще получи опрощението на дълговете си.\nТова има огромно значение в дългосрочна, и в кратосрочна перспектива, защото сваля товара и ти позволява да живееш свободно живота си. В Библията има много метафори, които ни помагат да живеем с увереността на прощението.\nНапример, за тези които обичат да наблюдават звездите, Псалм 103:12 казва, „Колкото отстои изток от запад, толкова е отдалечил от нас престъпленията ни.“ Всеки път, когато погледнеш към небесната шир, можеш да си спомниш, че твоите престъпления са били отдалечени от тебе колкото отстои изток от запад.\nЗа тези, които обичат природата, Исая 1:18 казва, „макар да са греховете ви като мораво, ще станат бели като сняг“. Всеки път, когато видите снежна картина, като погледнете през прозореца, преди да кажете, „Пак трябва да чистя сняг пред входа,“ си спомнете: „Имах много голяма купчина с грехове и сега те са станали бели като сняг.“\nЗа тези, които обичат морето, Михей 7:19 казва, „Ти ще хвърлиш всичките ни грехове в морските дълбочини.“ Нашето море е доста плитко тук, но по-нататък става много дълбоко. Ако си на круиз и си в открито море, спомни си колко невероятно дълбоко Бог е захвърлил твоите грехове. Те никога няма да изплуват обратно на повърхността на морето.\nТова прави нашият Бог за нас! В Евреи 8:12 се казва, „греховете им няма да помня вече.“ Добрата новина на това Възкресение е, че ние можем да живеем всеки ден с непоклатима увереност, че нашите дългове са платени напълно. Това е невероятна истина, защото имаме невероятен Бог и невероятна вяра.\nСлед това Павел казва, ако Христос не е възкресен, ние не знаем къде са всички, които сме обичали и са починали преди нас! Може да са в някоя бездна, какво ли правят сега... След това казва, чакай малко, единственият, който е победил смъртта, който е бил там и знае как да се справи с нея, ни казва какво ще стане, когато умрем.\nПавел казва, „същата сила, която възкреси Исус от гроба, ще действа върху гроба и върху тялото на всеки последовател на Христос, когато той умре. Ако се чудиш какво ще стане 5 секунди, след като умреш, Библията ти казва какво ще стане, ако повярваш в Христос. Същата сила, която възкреси Христос, ще възкреси и тебе за живот във вечността в присъствието на Бога.\nИ това ще е невероятно.\nПреди три месеца почина един мой много добър приятел. Дори не можах да отида на погребението, защото беше в чужбина. Познавахме се от 25 години. Той е причината днес да съм тук пред вас. Той е подкрепял мен и Ваня в началото на служението ни. Преживях трудно загубата му и още ме боли. А само преди 3 дни почина друг мой приятел и служител от църквата в Свищов.\nНо това, което ми даде сили тогава и сега е истината, че същата сила, която възкреси Исус, ще възкреси и тях. Те не са в някаква бездна, не са изчезнали, те са в присъствието на Бога. Същата сила, която е възкресила тях, когато аз умра ще възкреси и мене. И аз ще бъда в Божието присъствие и отново заедно с моите приятели.\nСега искам да ви напомня нещо. Смъртността в България е 100 процента (не знам за другите страни). Предупреждавам ви. Вие няма да сте изключение от тази статистика.\nAко може да се вярва на пресата, най-дълго живелият човек на земята в наши дни е индонезиецът Мба Гото. Той е роден 1870 г. и почина миналата година на 146 години. Като четох за това, си казах, „Дали този човек е бил изненадан от смъртта? Дали тя е настъпила ненадейно?“ Може да си много здрав, много издържлив, но няма да си изключение от тази статистика. Ще умреш.\nДобрата новина на Възкресение е, че поради Христовото възкресение, не трябва да се страхуваш от смъртта. Този, който победи смъртта, е дошъл, за да ти каже какво ще се случи. Същата сила, която възкреси Него, ще възкреси и теб, ако се довериш на Христос. Не е ли това невероятна истина?\nНакрая Павел казва, ако Христос не е възкръснал, ако е още в гроба, ако всичко това е една лъжа, извратен трик роден в ума на извратен човек, то ние сме кръгли глупаци! Ние сме за окайване.\nНо казва той, Христос е жив. Ние трябва да се смятаме за най-благословените хора на земята, защото ние сме части от тази невероятна вяра, наречена християнство, която е последователна, всеобхватна и универсална. Тази вяра ни казва, че на небето има Бог, който изпитва невероятна, ирационална любов към човека, който стои на твоя стол (сочи към хората и прави пауза).\nНяма значение какво минало си имал, няма значение какви възгледи си имал. Това не променя неговата ирационална и безусловна любов към теб. Затова Той изпрати Сина си на спасителна мисия, за да изкупи твоята купчина с грехове Знаеш, че не го заслужаваш, не го заслужавам и аз. И след това той прави този дар безплатен за всички. И казва, че същата сила, която възкреси Исус Христос, ще действа в твоя живот и ти ще възкръснеш за вечен живот.\nТова е невероятна вяра. Имаме невероятен възкръснал Спасител. И най-невероятното нещо е това: ръката на възкръсналия Спасител е протегната към теб днес. Защото в същността си християнството е много повече от една доктрина, много повече от съвкупност от правила и ритуали.\nВ своята същност християнството е взаимоотношение с живия Спасител Исус Христос, който внася невероятна промяна в живота ни. Погледнете тази снимка – тя изразява същността на християнството.\nТова е символ на Божията ръка. А в нея сме ние, много по-слаби. Но ако нашата ръка е в Неговата силна ръка, и ако вървим в живота си така, това променя всичко.\nНякои от вас, които виждате тази снимка днес, на Възкресение, си казват, „Аз ходя така всеки ден.“ Вие чувствате Божията сила, напътствие, защита и насърчение от Божията ръка в живота си. Сигурно вие си мислите, колко самотен щях да бъда без тази ръка в живота ми. И аз се чувствам така. Как бих правил това, което правя, без Божието водителство?\nДруги сигурно си казват, мисля че това е, което ми липсва. Аз не държа ничия ръка. Движа се сам в живота. И вие знаете какво е да сте сами всеки ден. Никой не е до вас, никой не ви помага. Чувствате самотата...\nНо добрата новина е, че на Великден тази ръка е протегната към теб. Трябва само да протегнеш ръка и да я хванеш, да кажеш, от това се нуждая в моя живот. Ако го направиш, Бог ще хване ръката ти. И нещо невероятно може да се случи преди да излезеш от тази зала.\nРимляни 10:13 казва, „всеки, който призове Господнето име, ще се спаси.“ Затова протегни ръка и извикай към Господнето име. Кажи му, не мога да повярвам, че съм прекарал целия си живот без тебе, животът ми не се разви както очаквах, но сега разбирам защо. Съжалявам за бъркотията, която сторих без теб. Искам да се хвана за Твоята ръка.\nСега е моментът. Няма нищо по-хубаво от това да хванеш протегнатата ръка на Бога на Възкресение Христово. Хвани ръката му и му кажи, че се нуждаеш от Него. Toй ще дойде и ще те изпълни с Духа си. Ще промени живота ти и един ден ще те възкреси. Защото ние имаме един невероятен Бог. Изпитай силата на възкръсналия Христос.\nТова е невероятната истина на Възкресение.\nPosted by Trif Trifonov at 10:57 PM\nLabels: Великден, Възкресение Христово, възкръсна, гроб, доказателства, Павел, ръка, Христос


По-лесно използване на компютъра - Помощ за Windows\nНаправете компютъра си по-лесен за използване\nСъществуват няколко начина за настройване на даден компютър, за да е по-достъпен в зависимост от потребностите ви. Всеки потребител работи по различен начин и съществуват много настройки, които можете да промените, за да използвате компютъра по желания от вас начин.\nНай-често използваните опции за достъпност са налични в настройките на компютъра. За да осъществите достъп до тях, плъзнете бързо навътре от десния край на екрана и докоснете Настройки (или ако използвате мишка, посочете към долния десен ъгъл на екрана, преместете показалеца на мишката нагоре, след което щракнете върху Настройки), докоснете или щракнете върху Промяна на настройките на компютъра, след което докоснете или щракнете върху Улеснен достъп.\nЧесто използваните опции също са налични от екрана за влизане. Щракнете върху бутона Улеснен достъп\nв долния ляв ъгъл, след което изберете желаните функции или настройки за компютъра. Те ще са достъпни при всяко стартиране на компютъра.\nОсвен това можете да осъществявате достъп до настройките за достъпност и от работния плот. За да направите това, натиснете клавиша с емблемата на Windows + U.\nУлесняване на преглеждането на елементите на екрана\nЗа да улесните преглеждането на елементите не екрана, можете да промените някои общи настройки в Улеснен достъп.\nЛупа. Това е инструмент, който увеличава част от екрана или целия екран, така че да може да виждате думите и изображенията по-добре.\nПовишена четливост. Ако се затруднявате при четене на текста на екрана поради необходимост от допълнителен контраст на цветовете, можете да включите функцията за повишена четливост.\nДруги опции. От тук може да изключите анимациите в Windows, да регулирате дебелината на курсора, както и да избирате други опции за персонализиране на визуалното си изживяване.\nМожете също така да променяте размера на приложенията, текста и другите елементи на екрана:\nВ Промяна на размера на приложенията, текста и другите елементи на екрана (приложимо само за дисплеи, които поддържат тази функция) изберете желаната от вас опция.\nОсвен това можете да променяте и размера на плочките на стартовия екран:\nДокоснете или щракнете върху Плочки, след което преместете плъзгача в Показване на още плочки.\nПлъзгачът е наличен само за дисплеи, които го поддържат.\nИзползване на компютъра без дисплей\nС помощта на Разказвач можете да взаимодействате с компютъра си без дисплей чрез слушане на аудиоописания на текста, бутоните и видеоклиповете на екрана. За допълнителна информация вж. Четене на текст на глас от разказвача.\nУлесняване на работата с мишката\nДокоснете или щракнете върху Мишка, след което изберете желаните опции за използване:\nПроменете цвета и размера на показалците на мишката. Можете да използвате тези опции, за да увеличите показалеца на мишката или да промените цвета му, за да го виждате по-лесно.\nВключи „Клавиши за мишка“. Ако използването на мишка е неудобно или трудно, можете да включите „Клавиши за мишка“, така че да не се налага да използвате мишка. Вместо това можете да използвате цифровата клавиатура или клавишите със стрелки на клавиатурата, за да местите показалеца.\nАко предпочитате да използвате компютъра без мишка, опитайте да използвате функцията за разпознаване на говор на Windows – инструмент, с помощта на който можете да използвате гласови команди за работа с Windows. За допълнителна информация вж. Как се използва разпознаването на говор.\nУлесняване на въвеждането\nСъществуват няколко различни начина, по които можете да улесните използването на клавиатурата. Използването на клавишни комбинации е бързо и удобно. За повече информация вж. Клавишни комбинации. Ако разполагате с компютър със сензорен екран, можете да въвеждате без външна клавиатура. Можете да персонализирате работата си и чрез настройките на клавиатурата.\nДокоснете или щракнете върху Клавиатура, след което изберете опциите, които искате да използвате:\nЕкранна клавиатура. Ако предпочитате да използвате компютъра без клавиатура, опитайте да работите с екранната клавиатура – инструмент, който позволява да въвеждате текст чрез избор на знаци от екрана.\nОставащи клавиши. Когато оставащите клавиши са включени, не е необходимо да натискате сложни клавишни комбинации. Например, вместо да натиснете Ctrl + Alt + Del едновременно, можете да натиснете клавишите един след друг.\nПревключващи клавиши. Превключващите клавиши изпълняват звуков сигнал при всяко натискане на клавиша Caps Lock, Num Lock или Scroll Lock. Тези звукови сигнали може да помогнат да избегнете объркването при натискане на клавиш по невнимание, без да разберете за това.\nФилтърни клавиши. Когато включите филтърните клавиши, Windows игнорира бързото натискане на един и същи клавиш или неволното натискане на клавиши в продължение на няколко секунди.\nМожете също така да използвате функцията за разпознаване на говор за диктуване на текст или за управление на компютъра с гласови команди. За допълнителна информация вж. Как се използва разпознаването на говор.\nЗа допълнителна информация относно други помощни технологии посетете уеб сайта Достъпност на Microsoft.\nИД на статията: 14205 – Последен преглед: 14.09.2016 г. – Редакция: 2


Авиосекторът очаква загуби за 84 млрд. долара тази година - Бизнес - БНР Новини\nАвиосекторът очаква загуби за 84 млрд. долара тази година\nпубликувано на 09.06.20 в 17:08\nКризата с коронавируса ще донесе на авиационния сектор рекордни загуби за 84 милиарда долара тази година. Това прогнозира Международната асоциация за въздушен транспорт (МАВТ - IATA), цитирана от Ройтерс.\nБраншовата асоциация определя 2020-а като "най-лошата година в историята на авиацията".\nБНР Новини Бизнес авиопревозвачи авиосектор загуби


Испания - Премиум тур - Туристическа Агенция 'Риверта'\nИспания - Премиум тур\nКласическа Испания – премиум тур\nБарселона − Валенсия − Аликанте − Гранада − Севиля − Кордоба − Толедо − Мадрид − Сарагоса − Барселона\nГарантирани турове: всяка събота от 5 март до 19 ноември 2011 г.\nС обслужване на руски език!\nНа 30 април, 21 май и 17 септември екскурзовод на български език!\nПолет за Барселона. Трансфер от летището до хотела. Настаняван е и вечеря.\nЗакуска. Панорамна обиколка на Барселона − космополитната каталунска столица ще ви предложи забележителности като пристанището с паметника на Христофор Колумб, модернистичната катедрала Саграда Фамилия, дело на Гауди, Рамблата, парка Гюел, Готическия квартал. Следобед − отпътуване за Аликанте. По пътя − спирка във Валенсия за 1,30 ч. за разглеждане на историческия център на града и катедралата. Вечеря и нощувка в Аликанте.\nЗакуска. Отпътуване за Гранада. Пристигане около обяд. Разглеждане на града с посещение на мавърския дворцов комплекс Аламбра (крепостта Алкасаба и двореца на Карл V) и градините Хенералифе с лятната резиденция на Насридите. Вечеря и нощувка в Гранада.\nЗакуска. Отпътуване за Севиля. След пристигане − настаняване в хотела. Следобед - панорамна обиколка на града (еврейския квартал Санта Круз, катедралата с кулата Хиралда). Вечерта има възможност за посещение на фламенко шоу (с допълнително заплащане на място 30EUR). Вечеря и нощувка в Севиля.\nЗакуска. Отпътуване за Мадрид и Толедо. По пътя − разглеждане на Кордоба (2,5 ч.) − готическия квартал и джамията Мескита, превърната по-късно в катедрала. Вечеря и нощувка в Мадрид или Толедо.\nЗакуска. Посещение на Толедо − пешеходна обиколка на стария град, катедралата с нейните музеи, параклиса Санто Томе, където е изложен шедьовърът на Ел Греко „Погребението на граф Д’Оргас“. Старата испанска столица ще ви впечатли с архитектурните си паметници: крепостта дворец Алкасар, еврейския квартал със синагогите Ел Трансито и Санта Мария ла Бланка, квартала на занаятчиите… Следобед − отпътуване за Мадрид и панорамна обиколка на града. Вечеря и нощувка в Мадрид\nЗакуска. Сутринта − посещение на музея Прадо (3 часа, без екскурзовод, с включен билет). Отпътуване за Сарагоса. Спиране в града за един час за разглеждане на историческия център и посещение на базиликата Девата от Пилар. Вечерта − пристигане в Барселона. Настаняване и вечеря.\nВсяка събота от 5 март до 19 ноември 2011\nдете до 10 г. с двама възрастни\nОтстъпка 160 лв. за икономичен вариант (без вечери и музейни входове)\nПо желание, с доплащане при записване – индивидуални трансфери при пристигане и отпътуване.\n• групови трансфери летище − хотел − летище;\n• 1 нощувкa със закускa и вечеря в околностите на Барселона;\n• 1 нощувкa със закускa и вечеря в Барселона;\n• 1 нощувка със закуска и вечеря в Аликанте;\n• 1 нощувка със закуска и вечеря в Гранада;\n• 1 нощувка със закуска и вечеря в Севиля;\n• 2 нощувки със закуски и вечери в Мадрид или Толедо;\n• панорамни обиколки на Барселона, Мадрид и Севиля и посещение на Валенсия, Гранада, Кордоба, Толедо и Сарагоса;\n• входни такси за катедралата в Толедо, музея Прадо в Мадрид, дворците Аламбра и Хенералифе и всички други обекти, които се посещават по програмата;\n• транспорт с луксозен автобус по програмата;\n• екскурзоводско обслужване по програмата на руски език;\n• медицинска застраховка (за лица над 65 г. има доплащане).\n• самолетен билет София-Барселона-София;


Марешки: Слави лъже. Слави: Лъжецът вика дръжте лъжеца - 24Bulgaria.COM\nredaktor 0\tюли 19, 2019 8:04 am\nЛидерът на партия "Воля" Веселин Марешки и телевизионният водещ Слави Трифонов си подхвърлят обвинения в лъжа. Двамата коментират изказвания от предав\nЛидерът на партия „Воля“ Веселин Марешки и телевизионният водещ Слави Трифонов си подхвърлят обвинения в лъжа. Двамата коментират изказвания от предаване на „Шоуто на Слави“ от преди няколко дни.\n„С огромна изненада днес видях, че партия ВОЛЯ е изпратила отворено писмо до мен и до всички медии за предаването “Шоуто на Слави” от 16 юли 2019 година. В това писмо партия ВОЛЯ коментира думите на водещия Иво Сиромахов и неговия гост Мартин Димитров и в заключение обвинява мен в лъжа. Без да проверят изнесената в това писмо информация, голяма част от медиите сложиха гръмки заглавия с реплики от писмото“. Това сподели в профила си във фейсбук водещият Слави Трифонов.\nЕто още какво пише в публикацията му:\n„Изчетох внимателно писмото, изгледах внимателно предаването от 16 юли и установих, че имаме перифраза на поговорката: “Крадецът вика дръжте крадеца”, в случая на партия ВОЛЯ: “Лъжецът вика дръжте лъжеца”.\nА ето и истината. Иво Сиромахов наистина казва, че на заседанието от 16 юли в Народното събрание ВОЛЯ са били златен пръст. За информация на авторите на писмото и на Марешки, терминът “златен пръст” означава депутата, или неговата група, които, без да са във властта, осигуряват кворума в пленарна зала, за да има изобщо заседание. За първи път този термин бе употребен за Волен Сидеров, който осигуряваше кворума в зала по време на правителството на Пламен Орешарски, a преди това и в първото правителство на Бойко Борисов. Да се върнем сега на заседанието от 16 юли. Кворумът е осигурен от следните парламентарни групи: Регистрирали са се 77 депутати от ГЕРБ, 22 от Обединени патриоти, 6 от ВОЛЯ, 1 независим и 19 от ДПС. Управляващите от ГЕРБ и ОП общо са били 99 депутата. И тук има два златни пръста. Единият на ДПС. Другият на партия ВОЛЯ. И ако въобще има някаква неточност в думите на водещият Иво Сиромахов, то тя е, че той е посочил само единият от “златните пръсти” – ВОЛЯ, а не и двата.\nЕто какво се казва и в писмото, изпратено от партия „Воля“ до медиите:\n„Партия ВОЛЯ е за електронно гласуване и за въвеждане на мажоритарна система. Тази позиция е изразена в официално писмо до Слави Трифонов. Поводът е, че в шоуто на 16 юли т. г. водещият Иво Сиромахов нарече депутатите на Марешки „златен пръст”, благодарение на който машинното гласуване било отменено.\nРешението е минало със 122 гласа „за” и 96 „против”. Депутатите от ВОЛЯ са били 8 в залата. Т.е. истината е, че управляващото мнозинство си е имало достатъчно гласове и без хората на Марешки. „Партия ВОЛЯ отдавна има позиция по темата и тя е, че машинното гласуване не променя изборния процес. Ние сме за въвеждане на електронното гласуване. Само то ще повиши избирателната активност, ще улесни избирателите у нас и в чужбина, ще премахне и много от съмненията за манипулации.\nПовишаването на прага на преференциите беше инициатива на ДПС, подкрепена от ГЕРБ. ВОЛЯ гласува против. Нещо повече. Лидерът ни Веселин Марешки нарече това предложение „опит за убийство на преференциите”. При повторното гласуване на поправки в Изборния кодекс през март т.г. за връщане на по-малките прагове на преференциите, ВОЛЯ гласува „ за”.\nВОЛЯ е единствената партия в българския парламент, която е за въвеждане на мажоритарна система и за отпадане на прага за преференциите. Веселин Марешки говори за това от началото на този мандат. Нито един друг партиен лидер, нито дори и президентът, не подкрепят мажоритарността.\nГ-н Трифонов, ако ще влизате в политиката, недейте толкова бързо да усвоявате един от пороците на статуквото- да тиражирате лъжи в национален ефир. С подобни внушения от страна на водещия, както и със събеседници, които обществото е отхвърлило като алтернатива за управлението, които са се дискредитирали като партии и политици, няма как да убедите когото и да било, че искате или носите промяна”.\nГринго биел Софи Маринова за пари, имал проблем с хазарта\nБащата на арестувания зам.-шеф на ДФ „Земеделие“: Синът ми не познава Миню Стайков\nВасил Велев: Мярката 60/40 ще продължи и догодина 0\nБългария стартира със злато и сребро на европейското по щанги в Москва 0


Прогноза за 11 септември – Събота | Blagoevgrad.eu\nПрогноза за 11 септември – Събота\nНад по-голямата част от страната ще преобладава облачно време, съобщиха от НИМХ. По-значителни разкъсвания и намаления на облачността ще има над североизточните райони.\nНа отделни места, главно в Южна България и около планините, ще превали слаб дъжд. Ще духа слаб и умерен североизточен вятър. Максималните температури ще бъдат между 20° и 25°, в София около 19°.\nВ планините ще духа умерен и силен вятър от изток и североизток. На отделни места в масивите от Южна България ще превали слаб дъжд.\nПо Черноморието ще има променлива облачност. Без валеж. Ще духа умерен североизточен вятър. Максималните температури ще бъдат около 22°-23°. Температурата на морската вода е от 22° по северното на 24° по южното крайбрежие.\nпредишна статияНа 13 септември ще се проведе кастингът за Мис Мерилин Благоевград\nСледваща статияДнес се навършват 9 години от атентатите на 11 септември


Редова къща и Наем на Офис / Административна в с. Кърпелево | Явлена\nРедова къща и Наем на Офис / Административна в с. Кърпелево\nНяма намерени резултати за с. Кърпелево, обл. Благоевград, Офис / Административна, Сгради, Редова къща, Наем. Моля, разширете критериите на търсенето!


Вековна история, омагьосващ пейзаж и екологично образование посрещнаха групата от НПГГС „Христо Ботев“ – гр. Велинград в парк „Абатството на Монтевельо“ – Национална професионална гимназия по горско стопанство "Христо Ботев" – гр. Велинград\nВековна история, омагьосващ пейзаж и екологично образование посрещнаха групата от НПГГС „Христо Ботев“ – гр. Велинград в парк „Абатството на Монтевельо“\nНа 1 октомври групата от Националната ПГГС „Христо Ботев“ – Велинград имаше изключително полезна визита в Регионален парк „Абатството на Монтевельо“. Посещението бе включено в програмата по проект „Изграждане на практически компетенции в сектора на горското стопанство и усвояване на добри практики в грижата за природните паркове и защитените територии“, договор 2020-1-BG01-KA102-078068, финансиран по програма „Еразъм +“.\nНамираме се на светлинни години от забързаното ежедневие на града. „Parco dell’Abbazia di Monteveglio“ е място, където тишината успява да разкаже изключителна история: единствените звуци, които можете да чуете, са тези от природата. В това се убедиха всички от българската група с ръководители инж. Надежда Ганчева и г-жа Ирина Аврамова.\n← 109 години от Балканската война\nГрупата от Националната ПГГС „Христо Ботев“ – гр. Велинград се потопи в магията на Венеция →


Катя Панева: Аз обичам моя град и хората в него! - Dimitrovgrad.bgvesti.NET\n12:17, 04 окт 2019 г.\nКатя Панева - кандидат за кмет на коалиция „Демократична България - обединение“\nИван Ванчев - кандидат за общински съветник на коалиция „Демократична България - обединение“\nИван Стойчев - кандидат за общински съветник на коалиция „Демократична България - обединение“\nВасил Василев - кандидат за общински съветник на коалиция „Демократична България - обединение“\nДимитър Иванов - кандидат за общински съветник на коалиция „Демократична България - обединение“\nАнтон Иванов - кандидат за общински съветник на коалиция „Демократична България - обединение“\nд-р Елена Киферова - кандидат за общински съветник на коалиция „Демократична България - обединение“\nСтефан Аврамов - кандидат за общински съветник на коалиция „Демократична България - обединение“\nАсен Самуилов - кандидат за общински съветник на коалиция „Демократична България - обединение“\nВиолета Божанова - кандидат за общински съветник на коалиция „Демократична България - обединение“\nКамен Виденов - кандидат за общински съветник на коалиция „Демократична България - обединение“\nКатя Панева - кандидат кмет на коалиция „Демократична България - обединение“\nКоалиция „Демократична България – обединение“ представи приоритетите и акцентите на своята предизборна кампания за управлението на Димитровград.\nВ пълна зала, вижданията си за бъдещето на Димитровград и насоките, в които трябва да се развива градът, представиха кандидатът за кмет на Димитровград, Катя Панева и кандидатите за общински съветници от коалиция „Демократична България – обединение“ на среща, която се състоя на 3 октомври.\n„Обичам моя град и хората в него. Знам, че можем да направим Димитровград много по-красив, привлекателен, сигурен и уютен. Според мен той може да осигури една прекрасна среда за създаване на семейство и отглеждане на деца. Деца, които тук могат да изградят здрави основи на своето успешно бъдеще. " С тези думи Панева започна представянето на приоритетите и акцентите от управленската си програма.\n„Наследили сме чудесно замислена градска среда, но за да стане тя още по-привлекателна, е нужна адекватна политика – за общинските институции, детски градини и училища, за културното ни наследство и прекрасните ни паркове, за развитие на бизнеса и на всички дейности и услуги в сферата предприемачеството“.\n„По време на избори представители на статуквото ни чертаят страшни картини и се опитват да ни внушат, че ако не ги изберем, като наши спасители, светът ще свърши, бизнесът ще фалира, хората ще останат без работа, без медицински или социални грижи! Аз не виждам живота ни в толкова крайни черни краски. И не смятам, че имаме нужда от спасители! Имаме нужда само от дейни и реалистични политици, които освен да предлагат добри програми, имат силата и волята да ги осъществяват“, подчерта в изказването си Панева.\nВизията за развитие, която кандидатите на „Демократична България – обединение“ представиха, е насочена към развитие на потенциала на община Димитровград, повишаване на неговата привлекателност и конкурентоспособност, осигуряване на по-добро качество на живот, достъп до основни услуги и тяхното разширяване.\nВ сферата на здравеопазването и социалните дейности, Катя Панева обоснова необходимостта от план за подобряване на здравната инфраструктура с ясна визия; привличане на млади лекари чрез акредитация; подобряване на качеството на живота на хората в нужда във всички населени места в общината, чрез разширяване на услугите на общинските социални центрове – социален патронаж, медицински център, болница, и др. ; създаване на условия за социално включване и за по-активен живот на хората с увреждания, възрастни и самотни хора.\nПанева се застъпва за запазването и развитието на общинския фонд „Ин витро“, за създаването на който тя бе инициаторът през 2012 г. и до момента е негов председател. Да бъде създаден дежурен стоматологичен кабинет в болницата, да се осигури възможност за денонощно закупуване на лекарства. „Денонощните аптеки в България са едва 30 или под 1% от общо 3600. Министерството на здравеопазването предлага мащабни промени в Закона за лекарствените продукти и със създаването на Националната аптечна карта, ще могат да се създадат денонощни графици за аптеките, които да обслужват нуждаещите се от лекарства вечерно време, със съдействие на Общината и Съюза на фармацевтите“, обясни тя.\nПо отношение на детските градини, ясли и училища, от коалицията изтъкнаха нуждата от подобряване качеството и засилване контрола от страна на общината и родителското настоятелство по отношение на храненето; съдействие на общината за откриване на допълнителни дейности в детските градини със засилване на чуждоезиковото обучение и спорта, със съдействие на преподавателите и спортните клубове; създаване на групи в детските градини за почасова грижа за деца.\nВ сферата на културата, кандидатът за кмет на „Демократична България“ заяви, че е нужно преосмислянето на цялостната дейност на общинския театър и отварянето му за повече публика и прояви. Популяризирането на постановки, актьори, създаването на младежка трупи, детски спектакли, конкурси, са част от нещата, които димитровградският театър може да развива успешно, подчерта Катя Панева.\nПо думите ѝ, организирането на медийни кампании за популяризиране на културното ни наследство, чрез подкрепа на Историческия музей, Градската библиотека, Дом-музей „Пеньо Пенев“, художествената галерия „Петко Чурчулиев“, е важно както за димитровградчани, така и за гостите на града. Организирането на посещения на ученици през учебно време в културните центрове с транспорт, осигурен от общината, е задължителна стъпка към опазване на наследството ни и към самочувствието да сме димитровградачни“, коментира Панева. Според нея, по селата трябва да се работи за превръщането на читалища и библиотеки в съвременни информационни и културни институции, които да организират безплатни курсове за жители по селата и да им съдействат чрез услуги др.\nСлед встъпителните си думи, Катя Панева представи всеки съветник от листата, на която е водач, като даде думата всеки да представи темите, по които има визия и се чувства компетентен, за това което ще отстоява и се бори в следващия общински съвет на Димитровград.\nВтори в листата на коалиция „Демократична България – обединение“ е инж. Иван Ванчев, който е управител на застрахователен офис и участник при разработването и реализацията на множество проекти, свързани с опазване на природата – екопътеки, възстановяване на паркове и други. Ванчев заяви, че един от основните му приоритети като общински съветник, ще бъде осигуряването и опазване на обществения ред в града и общината, в полза и интерес на всички граждани. Ванчев смята, че общината им добри правила за обществения ред, но проблема е, че няма контрол за ненарушаването, а осигуряването му би била една негова основна цел. Ванчев ще се застъпи и за една непопулярна мярка и тя е „паякът“ да работи, като отчита много по-добри резултати в контролирането на неправилно паркиралите автомобили в града. Ако ефективността на неговата работа се повиши, това ще повиши приходите в хазната на града и ще осигури повече средства за звената, които имат нужда от тях, като малките населени места примерно, коментира Ванчев.\nТрети в листата на коалицията е Иван Стойчев, който е магистър по химия от Пловдивския университет и развива малък бизнес в града. Една от основните цели на Стойчев в следващия парламент ще бъде да провокира гражданите на общината да бъдат по-активни и да участват в обществените дебати по актуалните теми. Друга цел на Стойчев е да улесни максимално ползването на административните услиги, които се предлагат от Общината, чрез предоставяне на online достъп до всички услуги, от които жителите имат нужда.\nЧетвъртият в листата на коалиция „Демократична България – обединение“ е инж. Ангел Ангелов, който е инженер-дизайнер, а образованието си е защитил Брауншвайг, Германия. Темата, за която ще работи е алтернативен туризъм в общината, като могат да се създадат велоалеи и еко-пътеки, да се отведат хората до множеството места в малките населени места, където има запазени архитектурни ценности.\nПети в листата е Васил Василев, той е икономист и работи в сферата на услугите. Приоритетът на Василев ще е подобряването на ифраструктурата на селските райони, с цел те да се превърнат в европейски изглеждащи села. Запазване на местния фолклор, чрез създаване на повече фестивали, които да поддържат българския дух. Той ще се застъпи за по-балансирано разпределение на средствата между център, квартали и села.\nШести в кандидат-листата е Димитър Иванов, който е финансист и работи в логистична компания, оказваща логистична и техническа поддръжка на редица малки и средни предприятия от леката промишленост. Той ще се застъпи за по-добра комуникация на бизнеса с общинските структури, Общината да подпомага и да работи за подобряване на бизнес-средата в града, като може да се участва в бизнес-форуми и изложения, където да организира щандове и да представя малки и средни фирми от региона. Общината да бъде пряк участник в популяризирането на бизнеса, като представя на вски заинтересован, информация за местните фирми, които биха му помогнали.\nСедмият е Антон Иванов, който 20 години е директор на ОУ „Васил Левски“ в града. Неговата кауза е образованието. „Аз вярвам, че като общински съветник, ще отстоявам за устойчивост на промените, свързани с образованието, за по-добра финансова и ресурсна подкрепа, за съдбата на училищата в променящия се живот и за бъдещето на младото поколение димитровградчани. "\nНа осмо място е д-р Елена Киферова, която работи в общинската болница и в центъра за спешна медицинска помощ. „Кандидатирам се за общински съветник, защото мога да помогна да се подобри медицинското обслужване в града както и материалната база“. Д-р Киферова има основни зачачи, които иска да осъществи и те са осигуряване на дежурни лаборанти в болничната лаборатория и ренген, за да може да бъде помогнато на пациентите щом дойдат, било то в бърза помощ или неотложния кабинет, а не да бъдат препращани в Хасково, защото тук не можем да пуснем изследвания или ренгенова снимка. Киферова ще се застъпи за изграждането на социален дом за възръстни хора, а не само за такива с деменция, за да може да се помогне на най-страите хора, които нямат подкрепа от близките си и живеят в ужасни условия.\nСледваща в листата е Росица Пенева, която е счетоводител в семейната счетоводна къща. Тя иска да работи за подобряването на инфраструктурата по селата, която в момента е в отчайващо състояние. Смята да участва в комисията по Икономическа политика и бюджет, чрез която ще предложи да бъде направена ревизия на всички сделки с общински активи. Пенева иска да бъде направен електронен дневник на всички общински съветници, в който да се вижда каква е дейността им през мандата им.\nДесети е д-р Стефан Аврамов, който е ветеринарен лекар и работи в областта на екологията.\n11. Асен Самуилов – бакалавър по педагогика на физическото възпитание. Работи като възпитател в КСУ „Олга Скобелева“ в Пловдив.\n12. Д-р Виолета Божанова – доктор по Селекция на културните растения и професор в Института по полски култури в Чирпан.\n13. Боряна Пенева – специалист по счетоводство и контрол. От 26 години работи като главен счетоводител, а в момента ръководи счетоводния отдел в МБАЛ „Света Екатерина“ Димитровград. Тя е в управителния съвет на сдружението на Общинските болници.\n14. Живко Николов – Завършил Стопанска академия „Д. А. Ценов“ в Свищов, специалност „Счетоводство и контрол“\n15. Камен Виденов – юрист, работи в сферата на частния бизнес.\n16. Атанас Тенчев – Завършил е университета във Велико Търново, специалност „Маркетинг“. Работи в частния сектор.\nПанева е убедена, че в листата са подбрани правилните хора, с които с целенасочени действия и стъпки ще работят за решаване на проблемите в общината.\n„В тази листа сме се събрали хора – експерти в своята сфера, хора – независими, които не се страхуват да заявят позицията си. Хора, които не само виждат проблема, но започват да го решават. Екип, изграден от личности! Вярваме, че заслужаваме вашето доверие! На 27 октомври – гласувайте! Изберете отличниците – номер 66 в бюлетината!”\n"Да, България!" учредиха структура в Димитровград 20.12.2019


Кои са предимствата да резервираме своите почивки в Испания от интернет – Директория за статии\nКои са предимствата да резервираме своите почивки в Испания от интернет\nВиртуално или не – вие как предпочитате да избирате мястото за своята почивка? Тъй като интернет се е внедрил до толкова в ежедневието на хората, че трудно бихме могли да си представим и ден без да посетим мрежата – много потребители предпочитат да се доверят на предлаганите в интернет почивки в Испания.\nКои са предимствата да последвате примера им, ще научите в следващите няколко изречения.\nНа първо място, като първо предимство – няма как да пропуснем да отбележим скоростта, с която можете да получите информация за всичко, което ви интересува. Например, изборът на почивки в чужбина и като цяло е съпътстван от редица фактори, най-често финансови. На опашката по важност се нареждат – разходи за транспорт, разходи за престой, разходи за храна, джобни. Ние ви предлагаме да улесните търсенето си като откриете всичко на едно място – в порталът за туристически услуги balkanikatravel.bg.\nОсвен изгодни оферти, в които са включени горните изброени по важност разходи, в него бихте могли да се възползвате от опцията „евтини самолетни билети“ като ги намерите и резервирате директно от сайта. Друго предимство биват и колите под наем, които също можете да заемете директно от портала, посочвайки точното място и час, където искате да ви очаква колата. Разбира се, би било твърде бавно и некомфртно да пропътувате хиляди километри с кола, затова колите под наем можете да използвате за всяка точка в страната, а евтините самолетни билети за всяка местност извън нея. В някои от предложените оферти дори бихте могли да си спестите намирането на евтини самолетни билети, тъй като те, както и летищните такси биват включени в предложението и цената изписана за него.\nНе пропускайте да си подарите незабравими емоции като разберете повече посещавайки посоченият портал за туристически услуги Away, още сега.\nАвтор statiite.usПубликувано на 19.10.2016 23.08.2019 Категории ОтдихЕтикети Испания, почивки\nПредишни Предишна публикация: 4 начина да намерим здравословни храни на ниски цени\nСледваща Следваща публикация: Защо да изберем да потърсим компютри втора употреба?


Кога е точното време за крема против бръчки? | Az-jenata.bg\nЗа красива кожа с по-малко бръчки\nПрез различните етапи от живота на жената кожата на лицето й се нуждае от специфични грижи. Нещо, което вълнува всяка жена е анти стареещата грижа. Често дамите не са добре информирани или сами избират кремовете си за лице, които често се оказват неподходящи. Кога е най-доброто време за закупуването на първия крем против бръчки?\nАко сте от 20 до 29-годишна възраст\nВ този период не е необходимо използването на класически кремове против бръчки, а е важна превенцията, за да намалите преждевременните признаци на стареене. Хубаво е да използвате овлажняващ крем със защитен фактор 30, който да предпазва лицето ви от UVA и UVB слънчеви лъчи.\nПрепоръчва се използването му през цялата година. Вечер също е необходимо да нанасяте нощен овлажняващ крем, който ще достави на кожата ви необходимите хранителни вещества и ще забави появата на бръчки. Много млади жени използват кремове против стареене, които не са подходящи за тях и това може да има обратен ефект върху кожата.\nПрез 20-те години кожата на лицето има различна структура, в сравнение с по-късните години. През този период тя е по-еластична, така че не и трябва допълнителна помощ за производството на колаген. Използването на силни кремове в тази възраст може да доведе до редица кожни проблеми.\nВече сте забелязали първите фини бръчици, които са се появили. Това подсказва, че е време да си закупите и крем против бръчки. Необходим ви е продукт, който да овлажнява, да има защитен фактор. ( за дневните кремове). Дневният крем е добре да бъде по-лек и не бива да забравяте, че кожата ви се нуждае и от нощна грижа.\nИзберете и лек лосион за околоочния контур, като тези продукти освен овлажняващи често имат и съставки, които намаляват подпухналите очи с тъмни кръгове под тях. Хубаво е през седмица да правите лек пилинг на кожата на лицето, което допълнително почиства кожата от мъртвите клетки.\nКупувайте кремове, които са обогатени с витамини С и Е, с плодови киселини, защото те помагат за производството на колаген, което е важно за еластичността на кожата. Има разнообразни продукти, съдържащи алое вера, хиалуронова киселина, липиди и аминокиселини като пептиди и серамиди, които поддържат кожата хидратирана.\nЧетиридесетте години и след това\nАко сте започнали от по-ранна възраст с грижите за кожата на лицето, тя би трябвало да има по-малко бръчки, отколкото ако не сте полагали всекидневни грижи за нея. След този период стареенето на кожата няма как да се предотврати, но може да се забави.\nЩе трябва да използвате козметика против бръчки като отново ще ви трябват дневен, нощен крем и крем за околоочен контур. Също така се препоръчва и използването на серум против стареене на кожата.\nКак може да предотвратите преждевременното стареене на кожата ?\nС прекратяване на пушенето\nДостатъчен дневен прием на вода\nИзбягване на бързи диети\nС редовното прилагане на разкрасителни маски върху лицето\nС редовни посещения при козметик\nda be da na gionsurat kato men i zlato da namaaje6 vse sam si ***


Плацентация и плацента. Пъпна връв | Анатомия\nНазад | Начало Медицинска енциклопедия Анатомия Ембриология Обща ембриология Плацентация и плацента. Пъпна връв\nБлагодарение на плацентата се осъществява връзката между майчиния организъм и зародиша.\nПлацентата при човека по вид е дискоидална хемохориална. Функциите й са свързани със защитата и изхранването на плода. Други функции са - секреторната и ендокринната.\nРазвитието на плацентата започва през третата седмица. В началото на 4-я месец тя е изградена от две части:\n- фетална част на плацентата е изградена от хориална пластинка, в състава на която влиза влакнеста съединителна тъкан. Този състав е характерен за края на 3-я месец. Във втората половина на бременността се забелязва намаление на количеството на макрофагите, както и на продуциращите фибробласти. Като основна единица на образуваната плацента е котиледона. Като общият брой на котиледоните наброява 200.\n- майчината част на плацентата е изградена от септи, изградени от съединителна тъкан. Базалният слой на ендометриума има съединителна тъкан и децидуални клетки. Последните са големи и съдържат голямо количество гликоген. Имунологичната хомеостаза се подпомага от клетките на трофобласта. Кръвта на плода и тази на майката циркулират по самостоятелни системи и по този начин те не се смесват. Двата кръвотока се разделят от хемохориалната бариера. Към края на третия месец завършва образуването на плацентата.\nОт майчината кръв - в плода преминават антитела. По този начин плода получава пасивен имунитет.\nИзключително лесно през плацентата преминават: алкохол, наркотични вещества, лекарства, никотин, вируси и др., а значително по-трудно - хормони от кръвта на майката.\nПримитивна пъпна връв се образува от амниона, алантоиса, вителинният проход и свързващото стебло.\nВ пъпната връв се намират две пъпни артерии и една вена. При раждането пъпната връв има дължина около 50 см.\nКоментари към Плацентация и плацента. Пъпна връв\nна 14 July 2020 в 20:35\nКоментирайте "Плацентация и плацента. Пъпна връв"